kardosdrur/scandi-wiki huggingface dataset:
Gintberg på kanten

Gintberg på kanten er en dansk dokumentarserie af DR med Jan Gintberg som vært. Programmet går ud på, at Jan Gintberg tager ud og besøger "Danmarks randområder" eller "Udkantsdanmark" i form af byer eller øer, som ligger langt væk fra tætbefolkede civilisationer som Hovedstadsområdet og Østjylland. Jan Gintberg bliver ved disse steder i 48 timer, hvor at han tager rundt og besøger personer, attraktioner og virksomheder. Til sidst laver han et standupshow hvor han laver grin med stedet og de ting, som han har besøgt. I den sæson 3 valgte han dog, at besøge institutioner i den offentlige sektor, hvilket han også gjorde i sæson 4. Programmet blev vist på DR1 og genudsendt på nogle af de andre af DR's kanaler, hvor heraf kan nævnes DR2, DR HD og DR3.

Gintberg på Kanten har haft komikeren Jan Gintberg som vært i alle sæsoner. Alle episoderne har foregået i Kongeriget Danmark undtagen tre, nemlig Den Europæiske Union, hvor Jan Gintberg var i Bruxelles i Belgien, en episode, hvor han besøgte Fuengirola i Spanien, og episoden om Danida, hvor Gintberg var i Tanzania. Der er i alt 30 episoder, hvor sæson 1 har seks, sæson 2 har ti, sæson 3 har syv og sæson 4 har syv. Desuden har der været en episode om slaget ved Dybbøl i anledningen har 150 års dagen. 

Formatet med at tage ud i yderkanten, og derefter at lave et standupshow er blevet solgt til en række lande. Disse lande indbefatter blandt andet Spanien, Norge og Canada.

Sæsoner 
Gintberg på Kanten har fem sæsoner, hvoraf de to første er om Udkantsdanmark og den tredje og fjerde er om den offentlige sektor og den femte er om forstæderne

Sæson 1

Sæson 2

Sæson 3

Sæson 4

Sæson 5

Specielle episoder

Priser og nomineringer 
Ved TV Prisen i 2011 modtog Gintberg på Kanten Seerprisen.
 
I 2012 vandt Jan Gintberg TV Prisen som ’Bedste mandlige tv-vært’ for Gintberg på Kanten.

I 2014 blev Gintberg på Kanten nomineret til TV Prisen i kategorien 'Bedste Factual Entertainment' for episoden om Folkekirken, fra sæson 4.

Eksterne henvisninger 
 Programmets hjemmeside 
 Southern Gothic Tales

Referencer 

DR-serier
Dokumentarserier fra Danmark
Humorprogrammer fra Danmark
Danske tv-serier fra 2010'erne
Mai Zetterling

Mai Elisabeth Zetterling (24. maj 1925 – 17. marts 1994) var en svensk skuespiller og instruktør.

Hun var født i Västerås i Västmanland i Sverige i en arbejderklassefamilie. Hun begyndte skuespillerkarrieren som 17 årig ved Dramaten, det svenske nationalteater. Hendes gennembrud var i filmen Hets af Alf Sjöberg (med manuskript af Ingmar Bergman) i 1944. 

Zetterling medvirkede i film fra 1940 til 1990'erne, og spillede bl.a. i Quartet (1948), The Romantic Age (1949), Only Two Can Play (1962), og The Witches (1990). Den sidste filmrolle hun havde var i den svenske film Morfars resa i 1993.

I Danmark regisserade hun 1968 filmen Doktor Glas (Doctor Glas) med Per Oscarsson, Lone Hertz, Bente Dessau og Bendt Rothe.

Filmografi 
Delvis filmografi som regissør: 
 1962 The War Game 
 1964 Älskande par – bandlyst på Filmfestivalen i Cannes.
 1966  Nattlek – bandlyst på Filmfestivalen i Venedig.
 1968 Doctor Glas
 1968 Flickorna 
 1973 Visions of Eight
 1977 Månen är en grön ost
 1982 Love
 1983 Scrubbers
 1986 Amorosa
 1990 Sunday Pursuit

Delvis filmografi som skuespiller: 
 1941 Lasse-Maja
 1944 Hets
 1946 Driver dagg faller regn
 1947 Frieda
 1948 Musik i mörker
 1948 Nu börjar livet 
 1948 Portrait from Life
 1948 Quartet
 1949 The Lost People
 1956 Ett dockhem
 1962 Only two can play
 1990 The Witches
 1990 Hidden Agenda
 1993 Morfars resa

Referencer 

 
 Mai Zetterling på Turner Classic Movies
 Zetterling, Mai på Nationalencyklopedins Internettjänst

Eksterne henvisninger 
 

Skuespillere fra Sverige
Filminstruktører fra Sverige
Personer fra Västerås
Fırat Aydınus

Fırat Aydınus (født 25. oktober 1973) er en tyrkisk fodbolddommer. Han har dømt internationalt under det internationale fodboldforbund FIFA siden 2006, hvor han er placeret i den europæiske dommergruppe. Han er indrangeret som kategori 2-dommer, der er det tredje højeste niveau for internationale dommere.
Sammem med dommerkollegaen Cüneyt Çakır blev Aydinus fra 2011 den første fuldtidsprofessionelle dommer i tyrkisk fodbold.

Ved siden af den aktive dommerkarriere arbejder Aydinus som geoingeniør.

Kampe med danske hold 
 Den 25. september 2009: Kvalifikation til EM for U17 landshold: Kroatien U17 – Danmark U17 2-1.
 Den 4. juni 2011: Kvalifikation til EM 2012:  – .

Referencer

Eksterne henvisninger 

 Kampoversigt 

Fodbolddommere fra Tyrkiet
Dommere i UEFA Europa League
Dommere i UEFA Champions League
Boban i Marko

Boban i Marko er et studiealbum udgivet af det serbiske roma Balkan brassband Boban Marković Orkestar. Albummet er indspillet i 2003 i Studio Zvezdara i Beograd i Serbien. Producere er Brigitte Bieg og Akbar Borkovskij. Albummet blev udgivet på Piranha Musik.

Sporliste 

Album fra 2003
Album fra Serbien
Vladimír Hriňák

Vladimír Hriňák (25. februar 1964 – 25. juli 2012) var en slovakisk fodbolddommer. Han har aldrig dømt VM- eller EM-kampe, men han har dømt seks kampe i Champions League og ti kampe i UEFA Cuppen

Kilder 

Fodbolddommere fra Slovakiet
Daugavpils Station

Daugavpils Station () er den største jernbanestation i Daugavpils på Riga – Daugavpils jernbanen i Letland. Stationen åbnede i 1861 som Dünaburg Station, en banegård i det dengang Russiske Kejserrige. Efter opførslen af jernbanen mellem Daugavpils og Vitebsk i 1866 steg trafikken betydeligt, og Daugavpils Station blev station for passagerer på begge jernbanelinjer. Eftersom Sankt Petersborg – Warszawa jernbanen også passerede igennem Dvinsk Station, som den omdøbtes til i 1893, så blev denne station et meget vigtigt trafikknudepunkt. Efter Republikken Letlands nyvundne selvstændighed fik stationen det nye navn Daugavpils I pasažieru (Daugavpils 1. passagerbanegård) i 1919, da Daugavpils I preču (Daugavpils 1. godsbanegård) oprettedes én kilometer fra passagerbanegården i retning mod Indra Station. Daugavpils Station og resten af byen lagdes i ruiner under 2. verdenskrig, men blev opbygget efter krigen. Den nuværende stationsbygning opførtes efter tegninger af arkitekten B. Sudoplatov.

Kilder

Kildehenvinsinger 

Jernbanestationer i Letland
Etableret i 1861
Station
Lastbil Magasinet

Lastbil Magasinet er et dansk fagblad, der kom på gaden første gang i marts 1997. Med et oplag på ca. 8.000 er bladet det største danske fagblad i transportbranchen.

Magasinet udkommer 12 gange om året og har hovedsæde i Skanderborg.

Lastbil Magasinet er privatejet, og den redaktionelle linje er uafhængig.

Ud over det trykte magasin driver bladet også lastbilmagasinet.dk med daglige nyheder om stort og småt fra transportbranchen.

Lastbil Magasinet udkommer også på lyd som podcast med en fast udsendelse hver anden uge om nyheder lastbilbranchen, samt diverse bonus-episoder med interviews og reportager fra branchen.

Historie 
Lastbil Magasinet blev grundlagt i 1997 af de to stiftere, Bjarne Routhe og Lorents B. Rasmussen, der startede bladet som henholdsvis salgschef og chefredaktør. I 2008 overtog Bjarne Routhe det fulde ejerskab af bladet som led i et generationsskifte, hvor Lorents B. Rasmussen ved udgangen af 2009 trak sig fra posten som chefredaktør, som blev overtaget af Rasmus Haargaard.

Fra grundlæggelsen var bladet delt op i to afdelinger. Redaktion lå i Odense, mens salg og administration var samlet i en afdeling i Odder. I 2013 samledes de to afdelinger i Odder. Samme år overtog Lastbil Magasinet ApS konkurrenten Dansk Transport Forlag ApS i Padborg, som udgav to andre fagblade, Trans Inform og Danmarks Transport-Tidende. Efter overtagelsen blev mediehuset Danske Transport Medier oprettet, og under denne paraply drives i dag alle tre fagblade.

I 2014 flyttede Danske Transport Medier til et nyt, fælles hovedsæde i Skanderborg.

Andre udgivelser og produkter 
Lastbil Magasinet udkommer 12 gange om året. I mere end 20 år udkom Lastbil Årbogen ved årets udgang, og bladet har desuden udgivet en række forskellige bøger om transportbranchen, specielle lastbilmærker mv.

Herudover står Lastbil Magasinet bag en række andre tjenester for transportbranchen, såsom lastbilbasen.dk, fragtbasen.dk, transportjobbasen.dk mv.

Arrangementer 
Lastbil Magasinet har i en årrække (første gang i 1999) arrangeret Lastbil Show. Truckerstævnet har været afholdt forskellige steder som Nyborg, Fredericia, Karup og Herning, men har de fleste år haft hjemme på Vandel Flyveplads sidst i juni. Arrangementet voksede sig til det største af sin art i Danmark, og stævnet havde en overgang deltagelse af over 1.000 lastbiler. Det seneste Lastbil Show blev afholdt i 2012 på Vandel Flyveplads. I 2007 og 2008 blev der desuden afholdt Lastbil Show Øst i Roskilde.

Lastbil Magasinet har også været initiativtager til en lang række fagmesser for transportbranchen - både i forbindelse med Lastbil Show og som selvstændige transportudstillinger, både udendørs og indendørs. Siden 2009 har udstillingen Transport Øst været afholdt i københavnsområdet med deltagelse af leverandører og forhandlere fra lastbilbranchen. Transport Øst finder sted næste gang 3.-4. september 2022 i Ventrupparken i Greve.

Eksterne henvisninger 
 Lastbil Magasinets hjemmeside

Tidsskrifter fra Danmark om biler
Etableret i 1997
Rabat (handel)

Rabat betyder afslag og angiver et fradrag i en pris. Rabatter anvendes indenfor såvel detail- som engroshandel i en række situationer. Engrosrabat eller forhandlerrabat er således det procentfradrag i detailprisen eller katalogprisen, som af engrosleverandøren gives forhandlere i vedkommende branche. Rabattens størrelse sættes ofte i forhold til omsætningen eller til det aftagne varepartis størrelse. Kontantrabat er det procentfradrag, som gives ved samtidig kontant betaling.

Anvendelsen af rabatter er et eksempel på prisdiskriminering, dvs. det forhold, at virksomheder sælger den samme vare til forskellige priser til forskellige kundegrupper eller på forskellige tidspunkter, uden at prisforskellene kan begrundes med omkostningsforskelle. Prisdiskriminering kan forøge en virksomheds profit ved at udnytte, at køberne har forskellig betalingsvilje (prisfølsomhed) for varen.

Studierabat 

En lang række virksomheder, organisationer og foreninger yder en særlig studierabat til studerende. Rabatten er ofte et kontant beløb i form af en konkret procentvis rabat, men kan også være i form af eksempelvis gratis oprettelse, forsendelse og lignende.

Studerende ligger typisk i den lave ende af indkomstskalaen. og har derfor højere prisfølsomhed, dvs. deres betalingsvilje for en vare er - på linje med andre lavindkomstgruppers - mindre den den gennemsnitlige øvrige befolknings. Derfor kan en virksomhed forøge sin indtjening ved at give dem en særlig favorabel behandling. Samtidig kan virksomheden håbe, at de studerende fortsat vil benytte virksomhedens produkter og tjenester efter endt studietid. 

Opnåelsen af studierabat bestemmes typisk af de virksomheder, der udbyder denne. Typisk opnås rabatten ved fremvisning af et gyldigt studiekort til en uddannelsesinstitution på en gymnasial  eller videregående uddannelse. Enkelte udbyder udelukkende rabat til studerende ved bestemte uddannelser. Der findes ligeledes eksempler på, at nogle virksomheder yder særlig rabat til bestemte grupper af studerende fra specifikke uddannelsesinstitutioner.

Se også 

 Discount

Kilder/referencer/noter 

Handel
Mikroøkonomi
Laugardalsvöllur

Laugardalsvöllur er det islandske nationalstadion i fodbold. Det ligger i Reykjavik i Island og har en kapacitet på 9.800 siddepladser. Der er plads til yderligere 5.200 tilskuere de steder, hvor der ikke er siddepladser. Der findes også to midlertidige siddetribunder, hvor der er plads til 1.000 tilskuere hver. Stadion bruges også til atletik. Tilskuerrekorden er på 20.204 og stammer fra en kamp mod  i 2004, som Island vandt med 2-0.

Fodboldstadioner i Island
Bygninger, konstruktioner og anlæg i Reykjavik
Kultur i Reykjavik
Etableret i 1958
Søbygaard

Søbygård kan henvise til flere stednavne i Danmark:
 Søbygård (Assens Kommune) – landbrugsejendom i Søby Sogn, Assens Kommune
 Søbygaard (Favrskov Kommune) – et ejerlav og en landbrugsejendom i Søby Sogn, Favrskov Kommune
 Søbygård (Ærø Kommune) – landbrugsejendom i Søby Sogn, Ærø Kommune
C-VM i håndbold 1991 (kvinder)

C-Verdensmesterskabet i håndbold for kvinder 1991 var det tredje og hidtil sidste C-VM i håndbold for kvinder, og turneringen blev afviklet i byerne Cassano Magnago og Mortara i Lombardiet, Italien i perioden 13. – 23. marts 1991. De tretten deltagende hold spillede om fem ledige pladser ved B-VM året efter.

Mesterskabet blev vundet af Ungarn foran Holland og Tjekkoslovakiet, som dermed sammen med værtslandet Italien og Spanien kvalificerede sig til B-VM 1992.

Resultater

Indledende runde 

I den indledende runde var de tretten hold opdelt i to grupper med seks eller syv hold. I hver gruppe spillede holdene alle-mod-alle, og de to gruppevindere spillede finale om C-VM-titlen. De resterende hold spillede videre i placeringskampene om 3.- til 13.-pladsen.

Gruppe A 

Kampene i gruppe A blev spillet i Cassano Magnago.

Gruppe B 

Kampene i gruppe B blev spillet i Mortara.

Finale- og placeringskampe

Kilder / eksterne henvisninger 
Women Handball World Championship 1991 Group C

Noter 

VM i håndbold
Håndbold i 1991
Kvindehåndbold
Derwent

Derwent er en flod i Derbyshire i England. Den er 106 kilometer lang, og er en biflod til Trent, som den løber ud i syd for Derby. Navnet er keltisk, og betyder "dal med tæt egeskov".

Floden har sit udspring ved Bleaklow øst for Glossop i Peak District. Den løber gennem Upper Derwent Valley, hvor man finder de tre vandreservoirer Howden Reservoir, Derwent Reservoir og Ladybower Reservoir. Den bidrager indirekte med vand til Carsington Reservoir gennem tunneler og akvædukter. Floden løber videre gennem Bamford, Hathersage, Grindleford og Baslow. Ved Chatsworth House løber Wye ud i Derwent. Efter løbet gennem Darley Dale når den så Matlock, før den løber videre forbi Cromford og gennem Crich Chase naturreservat. Ved Derwent Mouth, halvanden km øst for Shardlow, løber den ind i Trent.

Derwent har givet kraft til mange klædesfabrikker (bomuld og silke) i dalen. En del af disse er bevaret som verdensarvsstedet Derwent Valley Mills – den sydligste er Derby Silk Mill i Derby.

Eksterne links 

Derbyshire
Floder i England
Åremålsansættelse

Åremålsansættelse er betegnelse for en tidsbegrænset kontrakt. Åremålsansættelse er således en tidsbegrænset ansættelse i det offentlige. Såvel tjenestemænd som overenskomstansatte kan ansættes på åremål. For tjenestemændenes vedkommende er dette hjemlet i tjenestemandslovens § 2

Arbejdsmarkedet
Pavel Dybenko

Pavel Jefimovitj Dybenko (, ; ; født 16. februar 1889, død 29. juni 1938) var en russisk revolutionær og ledende sovjetisk officer under Oktoberrevolutionen. Han blev henrettet under Moskva-processerne.

Bøger af Dybenko 
 The Depths of the Tzarist Navy (В недрах царского флота), 1919;
 The Rebels (Мятежники), 1923;
 October on Baltics (Октябрь на Балтике) 1934;
 The Baltic revolutionaries (Революционные балтийцы)
 From the Depth of the Tzarist Navy to the Great October (Из недр царского флота к Великому Октябрю)

Henrettede personer
Militærfolk fra Sovjetunionen
Faglitterære forfattere fra Sovjetunionen
Faglitterære forfattere fra Rusland
Konstantin Umanskij

Konstantin Aleksandrovitj Umanskij (, ; født 14. maj 1902 i Nikolajev, Det Russiske Kejserrige, død 25. januar 1945 i Mexico City, Mexico) var en sovjetisk diplomat, redaktør, journalist og kunster. Han blev medlem af det kommunistiske parti i Sovjetunionen i 1919 og blev dræbt i en bilulykke i Mexico City mens han arbejdede der som ambassadør for Sovjetunionen.

Noter

Referencer

Eksterne henvisninger 

Politikere fra Sovjetunionen
Journalister fra Sovjetunionen
Ambassadører fra Sovjetunionen
U.C. AlbinoLeffe

Unione Calcio AlbinoLeffe er en italiensk fodboldklub fra Lombardiet. Klubben blev etableret i 1998 efter en fusion mellem de to Serie C2 hold SC Leffe og Albinese Calcio fra nabobyerne Albino og Leffe, der ligger i dalen Val Seriana nord for Bergamo. Siden sin fødsel har klubben ligget i Serie B og Serie C. Klubben spiller i mørkeblåt og lyseblåt. Hjemmekampene spilles for tiden på Stadio comunale Città di Gorgonzola.

Historie 

I Albinoleffes første sæson blev det til en 2. plads i Serie C2 og oprykning til Serie C1 efter en sejr over Modena F.C. i Girone A playoff finalen. I Serie C1 blev AlbinoLeffe de to første år placeret midt i rækken, med en 9. plads i 2000 og 13. plads året efter.

I sæsonen 2002-03 blev AlbinoLeffe nummer 2 i Serie C1, hvilket sikrede klubben en plads i slutspillet om oprykning til Serie B. I semifinalen blev Calcio Padova besejret, og overraskende vandt klubben også over AC Pisa 1909 i finalen og dermed en plads i landets næstbedste række fra sommeren 2003. 

Livet i den næstbedsterække strakte sig over de følgende ni sæsoner, inden man i 2012 måtte rykke ned igen. I nedrykningssæsonen blev angriberen Andrea Belotti rykket op fra ungdomsrækkerne til førsteholdet. Han kunne med sin beskedne spilletid ikke forhindre nedrykningen, men sæsonen efter gjorde han med 12 mål i den tredjebedste række opmærksom på sig selv, og han blev i sommeren 2013 solgt til Palermo for siden at blive italiensk landsholdspiller og stjerne i Torino.

I de første år efter nedrykningen kæmpede AlebinoLeffe svært med det, og hele to gange, i 2015 og 2016, var man egentlig rykket ned i Serie D. Men AlbinoLeffe blev reddet af andre holds konkurser og belønnet for sin organisatoriske stabilitet af de sportslige myndigheder, der lod klubben blive i Serie C. Siden har AlbinoLeffe været midterhold i Serie C.

Stadion 
I de første sæsonener efter fusionen spillede AlbinoLeffe på SC Leffes gamle hjemmebane Stadio Carlo Martinelli.

Fra oprykningen til Serie B i 2003 og frem til 2019 delte AlbinoLeffe Stadio Atleti Azzurri d'Italia inde i Bergamo med Atalanta, men da sidstnævnte købte stadion af kommunen i 2017 og investerede i en stor ombygning og modernisering, der også første til et nye sponsornavn, Gewiss Stadium, måtte AlbinoLeffe flytte. 

Den midlertidige løsning på stadionudfordringen blev Stadio comunale Città di Gorgonzola i byen Gorgonzola på Posletten ikke så langt fra Milano. Imens påbegyndte man byggeriet af et nyt stadion i sammenhæng med klubbens træningsanlæg i Zanica umiddelbart syd for Bergamo.

Sæsoner 
UC AlbinoLeffe har aldrig spillet i Italiens bedste række, Serie A. I sæsonen 2007–08 blev klubben nummer 4 i Serie B og nåede finalen i oprykningsspillet. Finalen blev tabt til U.S. Lecce efter et 0-1 nederlag på hjemmebane, og 1-1 på Lecces hjemmebane Stadio Via del Mare.

Kendte spillere gennem tiden 

 Federico Peluso
 Andrea Belotti
 Alessandro Diamanti
 Mirco Poloni
 Federico Marchetti
 Marco Sau
 Ivan Del Prato
 Roberto Bonazzi

Eksterne henvisninger 
 UC AlbinoLeffes officielle hjemmeside 

 
Etableret i 1998
Bexhill-on-Sea

Bexhill-on-Sea, som oftest kun kaldt for Bexhill, er en by og et badested i amtet East Sussex i det sydlige England i distriktet Rother. Byen har en befolkning på omkring 40.000 mennesker. Rother Swim Academy ligger her. Byens oprindelige angelsaksiske navn var Bexelei, fra leah, en skov/skovlysning hvor der voksede buksbomtræer (Buxus).

Eksterne kilser og henvisninger 

Byer i England
East Sussex
Marcelo Pugliese

Marcelo Pugliese (født 2. september 1968) er en tidligere argentinsk diskoskaster. 

Han blev sydamerikansk mester i 1999, 2001 og 2003.

I marts 2007 blev Pugliese testet positiv for stanozolol, og blev uidelukket fra juli 2006 til juli 2008.

Hans personlige rekord er på 64.23 meter, fra april 2002 i Mar del Plata.

Kilder

Eksterne henvisninger 
 Profil på iaaf.com

Personer fra Buenos Aires
Dopingsager i atletik
Diskoskastere fra Argentina
Krementjuk

Krementjuk (, ; , ) er en vigtig industriby med ca.  indbyggere i Poltava oblast i det centrale Ukraine ved floden Dnepr.

Historie 
Krementjuk blev antagelig grundlagt i 1571. Navnet består af de to ord "Kremen" () og "tjuk", som kommer fra det ukrainske ord "chuyu", der betyder plade, da byen ligger på en stor flintplade.

Byens placering ved den sydlige del af floden Dnepr og placeringen på vejen mellem Moskva og Sortehavet har gennem historien gjort at byen har haft en vigtig økonomisk betydning og frem til 1655 var den en rig kosakby.

I 1625 blev Kurukoveaftalen mellem kosakker og polakker underskrevet ved indsøen Kurukove i Krementjuk

Under 2. verdenskrig blev byen hårdt ramt, både under okkupationen og under slaget ved Dnepr. Byen mangler derfor næsten helt gammel bebyggelse da mere end 90 % af byen blev ødelagt under krigen. Byens tidligere betydelige jødiske befolkning blev næsten helt udryddet under krigen. 29. september, dagen da byen blev generobret af Den Røde Hær i 1943, fejres fortsat i Krementjuk som "Byens dag".

Galleri

Referencer

Eksterne henvisninger

 
 Dagens billede af Krementjuk

Byer i Poltava oblast
Etableret i 1571
Delfo Cabrera

Delfo Cabrera (2. april 1919 i Armstrong i provinsen Santa Fe – 2. august 1981) var en argentinsk langdistanceløber. 

Under OL 1948 i London vandt han guldmedaljen i et dramatisk maratonløb. Det var Cabreras første deltagelse i en  større international sammenhæng. Etienne Gailly fra Belgien dominerede gennem de meste af løbet, og og førte næsten til målstregen. Kun 400 meter før mål faldt Gailly, rejste sig , men segnede om igen. Det hele mindede om Dorando Pietris dramatiske afslutning 40 år tidligere. Cabrera og Thomas Richards fra Storbritannien klarede at passere foran, og Cabrera vandt 16 sekunder foran Richards.

Delfo Cabrera døde af skader han pådrog sig i en bilulykke i 1981.

Eksterne henvisninger 

 http://www.delfocabrera.com.ar 
 http://marathoninfo.free.fr/jo/londres1948.htm 

Maratonløbere fra Argentina
Den røde skov

Den røde skov (, , , ) henviser til træerne i et cirka 10 km² stort område omkring kernekraftværket i Tjernobyl. 

Navnet "den røde skov" kommer fra den rødbrune farve fyretræerne fik efter de døde af høje strålingsniveauer fra Tjernobyl den 26. april 1986. Efter katastrofen blev alle træerne i området væltet og gravet ned. Den røde skov er et af de mest forurenede områder i verden i dag.

På trods af det høje strålingsniveau er der i dag et rigere dyreliv, end da der levede mange mennesker i området.

Referencer 

Miljøkatastrofer
Forurening
Træer
Ukraines geografi
Atletik under sommer-OL 1948 - mændenes maratonløb

Mændenes maratonløb under sommer-OL 1948 fandt sted den 7. august. Maratonløbet blev vundet af Delfo Cabrera.

Resultater

Fodnoter

Eksterne henvisninger 
 http://www.sports-reference.com/olympics/summer/1948/ATH/mens-marathon.html 

1948 - mændenes maratonløb
Sommer-OL 1948
Juan Carlos Zabala

Juan Carlos Zabala (11. oktober 1911 i Rosario – 24. januar 1983 i Buenos Aires) var en argentinsk atlet.

Han praktiserede fodbold, basketball og svømning før han gik over til atletik i 1927. Han løb sit første maratonløb i oktober 1931, og 10 dage efter satte han en ny verdensrekord i 30 km med tiden 1.42.30,4.

Zabalas sportslige højdepunkt kom under OL 1932 i Los Angeles. Han var i mål 20 sekunder foran briteren Samuel Ferris.

Zabala deltog også under OL 1936 i Berlin, hvor han kom på en 8. plads i 10 000 meter. Han deltog også i maratonløbet, og førte længe. Efter 30 km blev han imidlertid passeret af guld- og sølvmedaljevinderene Sohn Kee-chung og Ernest Harper.

Eksterne henvisninger 
 Artikel om OL-maratonløbet i 1932 på marathoninfo.free.fr 

Maratonløbere fra Argentina
Personer fra Rosario
Noemí Simonetto de Portela

Noemí Simonetto de Portela (1. februar 1926 i Buenos Aires – 20. februar 2011) var en argentinsk atlet som deltog i de olympiske lege 1948 i London.

Simonetto de Portela vandt en sølvmedalje i atletik under Sommer-OL 1948 i London. Hun kom på en andenplads i konkurrencen i længdespring med et spring på 5,60 meter efter ungarske Olga Gyarmati som vandt med 5,695 meter, hvilket var en ny olympisk rekord.

Simonetto de Portela vandt 17 medaljer, hvoraf 11 var guld, i de sydamerikanske mesterskaber i atletik 1941-47

Eksterne henvisninger 
 http://www.sports-reference.com/olympics/athletes/si/noemi-simonetto-de-portela-1.html 

Personer fra Buenos Aires
Maratonløbere fra Argentina
Længdespringere fra Argentina